
Tüzelési célú szilárd biomassza felhasználás lehetőségei a hazai távhőszolgáltatásban, a kaposvári fűtőmű példáján keresztül

Korunkban egyre sürgetőbb kérdés, hogy miként válthatók ki a fosszilis energiahordozók felhasználása a csökkenő tartalékok és az egyre nagyobb energia iránti igény tükrében. Ezt hazánk energetikai importfüggőségének fényében tovább fokozza a jelen idők külpolitikai és gazdasági körülményei is. Ezen energia függőség mérsékléseként felmerülnek a megújuló energiák, mint alternatív energiatermelő lehetőségek. Magyarországnak igen jó biomassza potenciálja van, amit akár villamos- vagy hőenergia előállítás érdekében hasznosíthatna széleskörben. A biomassza felhasználásából nyert hőenergia által városi szinten lehet biztosítani a távhőellátást. A hazai távhőszolgáltatási tüzelési célú biomassza hasznosítást egy zöldmezős beruházás példáján keresztül mutatom be, ami nem más, mint a kaposvári Zöld Fűtőmű. Kutatásom során az ilyen típusú projektek telepítői tényezőit, engedélyeztetési eljárását vizsgáltam, valamint azt, hogy a szilárd biomassza tüzelésű létesítmény milyen hatást gyakorol a megyeszékhelyre.



